thumb|left|250px|[[تیمورون خوراسان ایستیقامتینده یوروشو]] تیمور خارزم مسئله‌سی حل اوْلوندوق‌دان سوْنرا هۆجوم ایستیقامتینی پارچالانمیش دۇروم‌ده اوْلان ایرانا چئویردی. اوْ دؤورده آمودریا چایین‌دان غربه دۇغرو بۇ دؤولتلر مؤوجوددو. مرکزی هرات اوْلماقلا خوراساندا کئرتلر (۱۲۴۵-۱۳۸۳)؛ مرکزی سبزوار اوْلماقلا خوراسانین غربینده سربدارلیلار؛ مرکزی گورگان اوْلماقلا آستراباد؛ بستام، دامغان و سیمناندا توغا تیمورلولار؛ مرکزی شیراز اوْلماقلا فارس اوستانی و کیرمان اوستانی اطرافیندا موزففریلر (۱۲۹۴-۱۳۹۳)؛ مرکزی بغداد اوْلماقلا عرب عیراقی، اجم عیراقی و آذربایجان بؤلگه‌لرینده ایسه جلایر سولطانلیغی دؤولتی حؤکمران‌لیق ائدیردی. تیمور کئرت دؤولتین‌دن باشلایاراق بۆتون بۇ بؤلگه‌لری تیموریلر دؤولتینه بیرلشدیردی.